CELEX: 32000R2595
Language: hr
Date: 2000-11-27 00:00:00
Title: Uredba Vijeća (EZ) br. 2595/2000 od 27. studenoga 2000. o izmjeni Uredbe (EZ) br. 1103/97 o određenim odredbama koje se odnose na uvođenje eura

10/Sv. 003
            
            
               HR
            
            
               Službeni list Europske unije
            
            
               48
            
         32000R2595
   
               L 300/1
            
            
               SLUŽBENI LIST EUROPSKE UNIJE
            
            
               27.11.2000.
            
         
      UREDBA VIJEĆA (EZ) br. 2595/2000
   od 27. studenoga 2000.
   o izmjeni Uredbe (EZ) br. 1103/97 o određenim odredbama koje se odnose na uvođenje eura
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 123. stavak 5.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Europske središnje banke (3),
   budući da:
   
               (1)
            
            
               Uredba Vijeća (EZ) br. 1103/97 od 17. lipnja 1997. o određenim odredbama koje se odnose na uvođenje eura (4) obuhvaća pravila o utvrđivanju konverzijskih tečajeva između eura i valuta država članica koje usvajaju euro i o korištenju tih tečajeva za konverzije novčanih iznosa. Ta se pravila primjenjuju na konverzijske tečajeve valuta onih država članica koje su usvojile euro kada je Zajednica ušla u treću fazu ekonomske i monetarne unije. Potrebno je proširiti pravila na konverzijske tečajeve valuta svih država članica koje će euro usvojiti kasnije.
            
         
               (2)
            
            
               Za države članice čija je valuta zamijenjena eurom nakon datuma ulaska Zajednice u treću fazu ekonomske i monetarne unije, definicija „jedinice nacionalnih valutna” trebala bi se odnositi na jedinicu valute države članice kao što je bilo određeno neposredno prije uvođenja eura u toj državi članici.
            
         
               (3)
            
            
               Članak 123. stavak 5. sada je na raspolaganju kao pravna osnova radi poduzimanja gore navedenih mjera koje su potrebne za uvođenje eura u državama članicama koje prihvate euro nakon početka treće faze ekonomske i monetarne unije.
            
         
               (4)
            
            
               Odredbe ove Uredbe, u skladu s općeprihvaćenim načelima prava, a posebno s priznavanjem koje se daje pravu valute, trebale bi biti općeprihvaćene kao sastavni dio monetarnog prava države članice sudionice, čime se jača pravna sigurnost i jasnoća za gospodarske subjekte u svim državama članicama i u trećim zemljama,
            
         DONIJELO JE OVU UREDBU:
   Članak 1.
   U članku 1. Uredbe (EZ) br. 1103/97:
   
               a)
            
            
               na kraju treće alineje dodaju se riječi „ili u skladu sa stavkom 5. tog članka”;
            
         
               b)
            
            
               na kraju četvrte alineje dodaju se riječi „ili, ovisno o slučaju, na dan koji prethodi zamjeni eurom valute države članice koja euro prihvati kasnije”.
            
         Članak 2.
   Ova Uredba stupa na snagu 1. siječnja 2001.
   
      Ova je Uredba u cijelosti obvezujuća i izravno se primjenjuje u državama članicama u skladu s Ugovorom o osnivanju Europske zajednice.
      Sastavljeno u Bruxellesu 27. studenoga 2000.
      
         
            Za Vijeće
         
         
            Predsjednik
         
         L. FABIUS
         
      
   
   
      (1)  SL C 177 E, 27.6.2000., str. 99.
   
      (2)  Mišljenje od 16. lipnja 2000. (još nije objavljeno u Službenom listu).
   
      (3)  SL C 177, 27.6.2000., str. 11.
   
      (4)  SL L 162, 14.6.1997., str. 1.